|  |
| --- |
| **РЕПУБЛИКА СРБИЈА –ОПШТИНА РАЧА** |
| **ОПШТИНСКО ВЕЋЕ ОПШТИНЕ РАЧА** |

**Број: 401-129/2025-II-01**

**Датум:27.05.2025. године.**

На основу члана 46. става 1. тачке 1) Закона о локалној самоуправи (“Службени гласник РС”, бр 129/2007, 83/2014-др. закон, 101/2016-др.закон, 47/2018 и 111/2021-др.закон), члана 71. става 1. тачке 1) Статута општине Рача (“Службени гласник општине Рача”, бр. 3/19) и члана 2. става 1. тачке 1) Пословника о раду Општинског већа општине Рача (“Службени гласник општине Рача”, бр. 22/20, 8/22 и 9/24), а у вези са чланом 91. ставом 6. Закон о планирању и изградњи („Сл. гласник РС“, бр. 72/2009, 81/2009-испр., 64/10-одлука УС, 24/2011, 121/2012, 43/2013–одлука УС, 50/2013-одлука УС, 98/2013-одлука РС, 132/2014, 145/2014, 83/2018, 31/2019, 37/2019-др. закон, 9/2020, 52/2021 и 62/2023) и Уредбе о начину и условима за отпочињање обављања комуналних делатности („Сл. гласник РС“, бр. 13/18,66/18 и 51/19), Општинско веће општине Рача, на седници одржаној дана 27.05.2025. године, утврдило је предлог:

**О Д Л У К Е**

**о висини и начину плаћања стварних трошкова за прикључење на комуналну инфраструктуру**

**Члан 1.**

Утврђује се висина трошкова и начин плаћања стварних трошкова прикључења на водоводну мрежу ЈКП „Рача“ на територији општине Рача. Висина стварних трошкова прикључења на водоводну мрежу једна је збиру цена прикључка и зависних трошкова прикључака:

**А) Цена прикључака на водоводну мрежу**

|  |  |  |  |
| --- | --- | --- | --- |
| Редни  број | Опис | Цена прикључка (без водомера и материјала) | |
| Цена без ПДВ-а | Цена са ПДВ-ом |
| 1 | Физичка лица до 1'' | 41.250,00 | 49.500,00 |
| 2 | Физичка лица преко 1'' | 61.875,00 | 74.250,00 |
| 3 | Поновно прикључење -физичка лица у шахти | 20.625,00 | 24.750,00 |
| 4 | Поновно прикључење- физичка лица на главној водоводној линији | 41.250,00 | 49.500,00 |
| 5 | Правна лица до 2'' | 55.000,00 | 66.000,00 |
| 6 | Правна лица преко 2'' | 96.250,00 | 115.500,00 |
| 7 | Поновно прикључење- правна лица на главној водоводној линији | 165.000,00 | 198.000,00 |
| 8 | Поновно прикључење- правна лица у шахти | 82.500,00 | 99.000,00 |

**Б) Зависни трошкови прикључка на водоводну мрежу**

Зависни трошкови прикључка на водоводну мрежу односе се на набавку и уградњу додатних материјала, опреме и радова, неопходних за изградњу појединачних прикључака код правних и физичких лица.

Обрачун зависних трошкова, ради се по званичном ценовнику надлежних јавних предузећа и у складу са набавним ценама уграђених материјала.

**Начин плаћања:**

Прикључивање корисника и остале услуге (сви корисници)-авансно у износу (25.000,00 динара + зависни трошкови прикључења), а остатак може на одложено до 6 рата.

**Члан 2.**

Утврђује се висина трошкова и начин плаћања стварних трошкова прикључења на канализациону мрежу ЈКП „Рача“ на територији општине Рача:

**А) Цена прикључака на канализациону мрежу:**

|  |  |  |  |
| --- | --- | --- | --- |
| Редни број | Опис | Цена прикључка (без материјала) | |
| Цена без ПДВ-а | Цена са ПДВ-ом |
| 1 | Физичка лица до ф125 | 49.500,00 | 59.400,00 |
| 2 | Физичка лица преко ф125 | 57.750,00 | 69.300,00 |
| 3 | Правна лица до ф 150 | 66.000,00 | 79.200,00 |
| 4 | Правна лица преко ф 150 | 96.249,99 | 115.499,98 |

**Б) Зависни трошкови прикључка на канализациону мрежу**

Зависни трошкови прикључка на канализациону мрежу односе се на набавку и уградњу додатних материјала, опреме и радова, неопходних за изградњу појединачних прикључака код правних и физичких лица.

Обрачун зависних трошкова, ради се по званичном ценовнику надлежних јавних предузећа и у складу са набавним ценама уграђених материјала.

**Начин плаћања:**

Прикључивање корисника и остале услуге (сви корисници)-авансно у износу (25.000,00 динара + зависни трошкови прикључења), а остатак може на одложено до 6 рата.

**Члан 3.**

Ова одлука ступа на снагу осмог дана од дана објављивања у „Службеном гласнику општине Рача“.

**ОПШТИНСКО ВЕЋЕ ОПШТИНЕ РАЧА**

**П Р Е Д С Е Д Н И К**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Доставити:**

* Скупштини општине Рача;
* a/a.